|  |  |
| --- | --- |
| **Analýza sociálnych vplyvov**  **Vplyvy na hospodárenie domácností, prístup k zdrojom, právam, tovarom a službám, sociálnu inklúziu, rovnosť príležitostí a rodovú rovnosť a vplyvy na zamestnanosť** | |
| **4.1 Identifikujte, popíšte a kvantifikujte vplyv na hospodárenie domácností a špecifikujte ovplyvnené skupiny domácností, ktoré budú pozitívne/negatívne ovplyvnené.** | |
| *Vedie návrh k zvýšeniu alebo zníženiu príjmov alebo výdavkov domácností?*  *Ktoré skupiny domácností/obyvateľstva sú takto ovplyvnené a akým spôsobom?*  *Sú medzi potenciálne ovplyvnenými skupinami skupiny v riziku chudoby alebo sociálneho vylúčenia?* | |
| *Popíšte* ***pozitívny*** *vplyv na hospodárenie domácností s uvedením, či ide o zvýšenie príjmov alebo zníženie výdavkov:* | Schválenie návrhu nariadenia vlády Slovenskej republiky, ktorým sa vyhlasuje prírodná rezervácia Brezové, **pozitívne ovplyvní** príjmy domácnosti vlastníkov pozemkov v prírodnej rezervácii (PR) Brezové.  Bude to v prípade obmedzenia bežného obhospodarovania vlastníkov pozemkov v navrhovanej PR Brezové na dotknutých pozemkoch a získania náhrady za toto obmedzenie v zmysle § 61 zákona č. 543/2002 Z. z. o ochrane prírody a krajiny v znení neskorších predpisov (ďalej len „zákon“). Vzniknuté obmedzenie bude nahradené v plnej miere. Časť pozemkov v PR Brezové môže byť predmetom podpory z Európskeho poľnohospodárskeho fondu pre rozvoj vidieka (EPFRV). Možnosti podpory sa vzťahujú na konkrétne oznámenia Poľnohospodárskej platobnej agentúry ([www.apa.sk](http://www.apa.sk)). Okrem toho sa zvýši aj hodnota biotopov a ich schopnosti plniť ekosystémové služby. Domácnosti sú takto zapojené do ochrany biotopov v území za primeranú úhradu. |
| *Špecifikujte* ***pozitívne*** *ovplyvnené skupiny:* | vlastníci/užívatelia pozemkov v PR Brezové |
| *Popíšte* ***negatívny*** *vplyv na hospodárenie domácností s uvedením, či ide o zníženie príjmov alebo zvýšenie výdavkov:* | K **negatívnym vplyvom** na hospodárenie domácností dôjde v prípade, ak vlastníci pozemkov nebudú požadovať náhradu za obmedzenie bežného obhospodarovania (§ 61 zákona) alebo nevyužijú podporu z EPFRV a dôjde len k obmedzeniu bez následnej kompenzácie. |
| *Špecifikujte* ***negatívne*** *ovplyvnené skupiny:* | Vlastníci/užívatelia pozemkov v PR Brezové |
| *Špecifikujte ovplyvnené skupiny* ***v riziku chudoby alebo sociálneho vylúčenia*** *a popíšte vplyv:* | **X** |
| *Kvantifikujte rast alebo pokles príjmov/výdavkov za jednotlivé ovplyvnené skupiny domácností / skupiny jednotlivcov a počet obyvateľstva/domácností ovplyvnených predkladaným materiálom.*  *V prípade vyššieho počtu ovplyvnených skupín doplňte do tabuľky ďalšie riadky.*  *V prípade, ak neuvádzate kvantifikáciu, uveďte dôvod.* | |
| ***Ovplyvnená skupina:*** | |
| *Pozitívny vplyv - priemerný rast príjmov/ pokles výdavkov v skupine v eurách a/alebo v % / obdobie:* | Priemerný rast príjmov v prípade získania náhrady za obmedzenie bežného obhospodarovania predstavuje sumu:  - 5,20 EUR/ha/rok – strata na produkcii vyplývajúca z obmedzenia neaplikovať chemické látky (pesticídy) a dodatkové hnojivá na celom území PR Brezové;  - 80 EUR/ha/rok – suma za obmedzenie kosiť ručne alebo pomocou ľahkých mechanizmov na ploche 3,2005 ha v PR Brezové. |
| *Negatívny vplyv - priemerný pokles príjmov/ rast výdavkov v skupine v eurách a/alebo v % / obdobie:* | Príjmy budú znížené o rozdiel nákladov pri bežnom obhospodarovaní pozemkov a pri obmedzenom obhospodarovaní pozemkov v prípade, ak vlastníci/užívatelia pozemkov nepožiadajú o náhradu za obmedzenie bežného obhospodarovania:  - 5,20 EUR/ha/rok – strata na produkcii vyplývajúca z obmedzenia neaplikovať chemické látky (pesticídy) a dodatkové hnojivá na celom území PR Brezové;  - 80 EUR/ha/rok – suma za obmedzenie kosiť ručne alebo pomocou ľahkých mechanizmov na ploche 3,2005 ha v PR Brezové. |
| *Veľkosť skupiny (počet obyvateľov):* | vlastníci/užívatelia pozemkov v PR Brezové |
| *Dôvod chýbajúcej kvantifikácie:* | **X** |
| *V prípade významných vplyvov na príjmy alebo výdavky vyššie špecifikovaných domácností v riziku chudoby, identifikujte a kvantifikujte vplyv na chudobu obyvateľstva (napr. mieru rizika chudoby, podiel rastu/poklesu výdavkov na celkových výdavkoch/príjme):* | **X** |

|  |  |
| --- | --- |
| **4.2 Identifikujte, popíšte a kvantifikujte vplyvy na prístup k zdrojom, právam, tovarom a službám u jednotlivých ovplyvnených skupín obyvateľstva a vplyv na sociálnu inklúziu.** | |
| *Má návrh vplyv na prístup k zdrojom, právam, tovarom a službám?*  *Špecifikujete ovplyvnené skupiny obyvateľstva a charakter zmeny v prístupnosti s ohľadom na dostupnosť finančnú, geografickú, kvalitu, organizovanie a pod. Uveďte veľkosť jednotlivých ovplyvnených skupín.* | |
| *Rozumie sa najmä na prístup k:*   * *sociálnej ochrane, sociálno-právnej ochrane, sociálnym službám (vrátane služieb starostlivosti o deti, starších ľudí a ľudí so zdravotným postihnutím),* * *kvalitnej práci, ochrane zdravia, dôstojnosti a bezpečnosti pri práci pre zamestnancov a existujúcim zamestnaneckým právam,* * *pomoci pri úhrade výdavkov súvisiacich so zdravotným postihnutím,* * *zamestnaniu, na trh práce (napr. uľahčenie zosúladenia rodinných a pracovných povinností, služby zamestnanosti), k školeniam, odbornému vzdelávaniu a príprave na trh práce,* * *zdravotnej starostlivosti vrátane cenovo dostupných pomôcok pre občanov so zdravotným postihnutím,* * *k formálnemu i neformálnemu vzdelávaniu a celo­životnému vzdelávaniu,* * *bývaniu a súvisiacim základným komunálnym službám,* * *doprave,* * *ďalším službám najmä službám všeobecného záujmu a tovarom,* * *spravodlivosti, právnej ochrane, právnym službám,* * *informáciám* * *k iným právam (napr. politickým).* | Schválením návrhu nariadenia vlády, ktorým sa vyhlasuje prírodná rezervácia Brezové, sa predpokladá **pozitívny vplyv** na miestne obyvateľstvo. Zabezpečením ochrany biotopov a biotopov druhov, ktoré sú predmetom ochrany PR Brezové sa predpokladá zvýšenie schopnosti územia poskytovať ekosystémové služby, ktoré je možné označiť za zdroj rastu, ktorý by sa na trhu nevyskytoval bez verejnej intervencie. Ekosystémové služby poskytujú prínosy najmä vo vzťahu k ochrane biodiverzity, vody, ovzdušia, prispôsobeniu sa a zmierneniu dopadov zmeny klímy a všeobecne ľudskému bytiu. |
| *Má návrh významný vplyv na niektorú zo zraniteľných skupín obyvateľstva alebo skupín v riziku chudoby alebo sociálneho vylúčenia?*  *Špecifikujte ovplyvnené skupiny v riziku chudoby a sociálneho vylúčenia a popíšte vplyv na ne. Je tento vplyv väčší ako vplyv na iné skupiny či subjekty? Uveďte veľkosť jednotlivých ovplyvnených skupín.* | |
| *Zraniteľné skupiny alebo skupiny v riziku chudoby alebo sociálneho vylúčenia sú napr.:*   * *domácnosti s nízkym príjmom (napr. žijúce iba zo sociálnych príjmov, alebo z príjmov pod hranicou rizika chudoby, alebo s príjmom pod životným minimom, alebo patriace medzi 25% domácností s najnižším príjmom),* * *nezamestnaní, najmä dlhodobo nezamestnaní, mladí nezamestnaní a nezamestnaní nad 50 rokov,* * *deti (0 – 17),* * *mladí ľudia (18 – 25 rokov),* * *starší ľudia, napr. ľudia vo veku nad 65 rokov alebo dôchodcovia,* * *ľudia so zdravotným postihnutím,* * *marginalizované rómske komunity* * *domácnosti s 3 a viac deťmi,* * *jednorodičovské domácnosti s deťmi (neúplné rodiny, ktoré tvoria najmä osamelé matky s deťmi),* * *príslušníci tretích krajín, azylanti, žiadatelia o azyl,* * *iné zraniteľné skupiny, ako sú napr. bezdomovci, ľudia opúšťajúci detské domovy alebo iné inštitucionálne zariadenia* | **X** |

|  |  |
| --- | --- |
| **4.3 Identifikujte a popíšte vplyv na rovnosť príležitostí.**  **Identifikujte, popíšte a kvantifikujte vplyv na rodovú rovnosť.** | |
| *Dodržuje návrh povinnosť rovnakého zaobchádzania so skupinami alebo jednotlivcami na základe pohlavia, rasy, etnicity, náboženstva alebo viery, zdravotného postihnutia veku a sexuálnej orientácie? Mohol by viesť k nepriamej diskriminácii niektorých skupín obyvateľstva? Podporuje návrh rovnosť príležitostí?* | |
| **X** | |
| *Môže mať návrh odlišný vplyv na ženy a mužov? Podporuje návrh rovnosť medzi ženami a mužmi alebo naopak bude viesť k zväčšovaniu rodových nerovností? Popíšte vplyvy.* | |
| *Pri identifikovaní rodových vplyvov treba vziať do úvahy existujúce rozdiely medzi mužmi a ženami, ktoré sú relevantné k danej politike. Podpora rodovej rovnosti spočíva v odstraňovaní obmedzení a bariér pre plnohodnotnú účasť na ekonomickom, politickom a sociálnom živote spoločnosti, ktoré súvisia s rodovými rolami či pohlavím. Hlavné oblasti podpory rodovej rovnosti:*   * *podpora vyrovnávania ekonomickej nezávislosti,* * *zosúladenie pracovného, súkromného a rodinného života,* * *podpora rovnej participácie na rozhodovaní,* * *boj proti rodovo podmienenému násiliu a obchodovaniu s ľuďmi,* * *eliminácia rodových stereotypov.* | **X** |
| **4.4 Identifikujte, popíšte a kvantifikujte vplyvy na zamestnanosť a na trh práce.**  *V prípade kladnej odpovede pripojte* ***odôvodnenie*** *v súlade s Metodickým postupom pre analýzu sociálnych vplyvov.* | |
| *Uľahčuje návrh vznik nových pracovných miest? Ak áno, ako? Ak je to možné, doplňte kvantifikáciu.* | |
| *Identifikujte, v ktorých sektoroch a odvetviach ekonomiky, v ktorých regiónoch, pre aké skupiny zamestnancov, o aké typy zamestnania /pracovných úväzkov pôjde a pod.* | Áno. Plochy v PR Brezové, ktoré sú v súčasnosti bez starostlivosti, bude potrebné obhospodarovať (kosenie, výruby, odstraňovanie biomasy), čo zvýši potrebu zamestnania sezónnych pracovníkov. V prípade realizácie navrhovaných manažmentových opatrení a zabezpečenia ich finančného krytia aj napr. z Environmentálneho fondu, resp. cez projekty z finančného nástroja LIFE, by mohlo dôjsť k pozitívnemu vplyvu na zamestnanosť. Na silne zamokrených častiach PR Brezové bude potrebné realizovať kosenie ľahkou mechanizáciou, prípadne ručne, čo bude viesť k zvýšeným nákladom za cenu práce. Tieto pracovné miesta by boli pravdepodobne len na dobu určitú a nateraz nie je možné určiť ich počet. |
| *Vedie návrh k zániku pracovných miest?* *Ak áno, ako a akých? Ak je to možné, doplňte kvantifikáciu.* | |
| *Identifikujte, v ktorých sektoroch a odvetviach ekonomiky, v ktorých regiónoch, o aké typy zamestnania /pracovných úväzkov pôjde a pod. Identifikujte možné dôsledky, skupiny zamestnancov, ktoré budú viac ovplyvnené a rozsah vplyvu.* | Nie. Vyhlásenie PR Brezové nepredpokladá zánik pracovných príležitostí. |
| *Ovplyvňuje návrh dopyt po práci?* *Ak áno, ako?* | |
| *Dopyt po práci závisí na jednej strane na produkcii tovarov a služieb v ekonomike a na druhej strane na cene práce.* | Nie. |
| *Má návrh dosah na fungovanie trhu práce?* *Ak áno, aký?* | |
| *Týka sa makroekonomických dosahov ako je napr. participácia na trhu práce, dlhodobá nezamestnanosť, regionálne rozdiely v mierach zamestnanosti.* *Ponuka práce môže byť ovplyvnená rôznymi premennými napr. úrovňou miezd, inštitucionálnym nastavením (napr. zosúladenie pracovného a súkromného života alebo uľahčovanie rôznych foriem mobility).* | Nie. |
| *Má návrh špecifické negatívne dôsledky pre isté skupiny profesií, skupín zamestnancov či živnostníkov?* *Ak áno, aké a pre ktoré skupiny?* | |
| *Návrh môže ohrozovať napr. pracovníkov istých profesií favorizovaním špecifických aktivít či technológií.* | Nie. |
| *Ovplyvňuje návrh špecifické vekové skupiny zamestnancov? Ak áno, aké? Akým spôsobom?* | |
| *Identifikujte, či návrh môže ovplyvniť rozhodnutia zamestnancov alebo zamestnávateľov a môže byť zdrojom neskoršieho vstupu na trh práce alebo predčasného odchodu z trhu práce jednotlivcov.“* | Nie. |